עקב הגידול המהיר של העיר תל אביב לא הצליחה התחנה לספק את תצרוכת החשמל ולכן סיפקו תחנות אחרות בארץ את החסר (תחנת הכוח חיפה שהחלה לספק חשמל ב-1925, תחנת נהריים שהחלה לספק חשמל ב-1932 ותחנת הכוח בטבריה). ריחוקן של תחנות אלו מתל אביב הביא לבזבוז בהולכת החשמל. בנוסף נפגעו קווי ההולכה בתקופת המרד הערבי הגדול ב-1936 ולכן הוחלט על הקמת תחנת כוח נוספת בקרבת תל אביב. ב-1938 נחנכה תחנת הכוח רדינג שסיפקה, בתחילה, 24 מגה-וואט לרשת החשמל.
הולכה והשנאה.
מתחנת הכוח נפרשו כבלי מתח גבוה בתעלות תת-קרקעיות והתחברו לחמישה שנאים, שהוקמו ברחובות תל אביב, שם הונחת מתח החשמל למתח נמוך (220–380 וולט):
עם התרחבות העיר נבנו תחנות שנאים נוספות ובניהן השנאי ההיסטורי של חברת חשמל - שדרות ח"ן ותחנות שנאים ברחוב אוסישקין.
ברחוב רזיאל ביפו עומד עמוד התאורה האחרון שהיה מחובר לרשת החשמל הראשונה והופעל לראשונה בנובמבר 1923. העמוד שוחזר ב-2015.
פרופלאותריום
פרופלאותריום (שם מדעי: Propalaeotherium; מילולית: "לפני פלאותריום") הוא סוג של מכפיל פרסה נכחד ממשפחת הסוסיים. יצור זה חי באמצע תקופת האאוקן לפני 41–47 מיליון שנה ברחבי אירופה (בצרפת, הממלכה המאוחדת, שווייץ וגרמניה) ואסיה. התגלו 4 מינים שלו וייתכן שגם בני הסוג הדומה אירוהיפוס, השתייכו אליו.
זה היה מראשוני הסוסיים והיה מהקטן שבהם. אורכו הגיע ל-30–60 סנטימטרים, ומשקלו ל-10 קילוגרם. הוא היה בעל אצבעות גדולות במקום פרסות חזקות, ולא היה מותאם לריצה ממושכת. לסתותיו גם היו חלשות מלסתות הסוסים, והוא לא ניזון מעשבים, אלא ליחך עלים, פירות ומזון דומה מקרקעית היערות בהם חי. אורח חייו דמה לטפיר מודרני.
לסוס הקדום היו אויבים רבים ביער כמו הנחש פלאופיתון, מיני תנינאים וייתכן שגם העוף הענקי גסטורניס (בהנחה שהיה אוכל בשר).
האינדון
האינדון (שם מדעי: "Hyaenodon") הוא סוג של יונק קדום ממשפחת ההאינודונים שבסדרת הקראודונטים. הוא חי בתקופות האאוקן עד המיוקן ברחבי אירואסיה ואמריקה הצפונית.
יצור זה היה מהגדולים בבני משפחתו ואחד היונקים הטורפים הגדולים ביותר על היבשה. המין הגדול ביותר היה ה-"Hyaenodon gigas", אשר הגיע לאורך 3 מטרים ולמשקל 500 קילוגרם. מינים אחרים היו קטנים יותר, כשחלקם שקלו 10–25 ק"ג, והמינים המוקדמים ביותר שקלו רק 5 ק"ג.
להאינדון היו לסתות חזקות כשל לסתות צבוע וזהו מקור שמו ("Hyaena" - צבוע, "Odon" - שן). לסתות אלה עזרו לו לרסק את עצמות טרפו והוא ניזון מבשר. תחילה חשבו שמדובר על מין של צבוע. מבדיקה של השלד התברר שהוא לא היה קרוב באמת לצבועים ושייך לסדרה שקרובה לטורפים שצדה במישורי האאוקן.
יצור זה היה מטורפי העל של תקופתו והוא צד פרסתנים שונים או טורפים קטנים. מבדיקת שלד מאובן של דיניקטיס (ממשפחת הנימרווידיים) התגלו סימני נשיכה שהתאימו לשיני ההאינדון.
כליקותריום
כליקותריום (שם מדעי: Chalicotherium; מילולית: "בהמת חצץ") הוא סוג נכחד של מפריט פרסה מתקופות האוליגוקן-פליוקן שחי לפני 28.4-3.6 מיליון שנה.
יצור מוזר זה חי באירופה, אסיה ואפריקה בערבות שיחים ודמה במראהו לעצלני קרקע, קופי אדם או פנדות, אך נראה כמו סוס. אורכו הגיע ל-2.5 מטרים והוא שקל מעל 1,500 קילוגרם. היו לו טפרים חזקים המעוקלים אחורה בדומה לעצלנים, גוף מגושם וראש דמוי סוס, אך קצר יותר ובעל פחות שיניים.
יצור זה היה איטי מאוד ונע בצורה מגושמת ובאכילתו נשקפה לו סכנה רבה מטורפים.
בתרבות.
הכליקותריום מופיע בסרט ללכת עם חיות כיצור איטי שניזון מעלים נמוכים ופרט אחד מותקף על ידי האינדון.
כליקותריום בשם צ'ולי נראה לפרק זמן קצר בסרט עידן הקרח 2 ומופיע גם בסרט .
פריסקו
פריסקו (באנגלית: Frisco) היא עיר בטקסס, ארצות הברית, אשר ממוקמת כ-40 ק"מ מזרחית לנמל התעופה הבינלאומי דאלאס/פורט וורת'. בשנת 2018 הוערכה אוכלוסיית העיר בכ-173,884 תושבים.
היסטוריה.
במהלך המאה ה-19 החלו מתיישבים אמריקאים רבים להתיישב באזור ופיתחו בו את מערכת הרכבות. בשנת 1860 הוקמה בסביבת פריסקו תחנת דואר. בשנת 1902 קושרה העיר לקו הרכבות מסנט לואיס לסן פרנסיסקו.
בשנת 1978 צולמה העונה הראשונה של סדרת הטלוויזיה דאלאס בעיר.
דמוגרפיה.
בעשור הראשון של המאה ה-21 התאפיינה אוכלוסיית העיר בשיעורי צמיחה מהגבוהים בארצות הברית. על פי מפקד האוכלוסין משנת 2010 התגוררו בעיר כ-116,989 תושבים בכ-39,901 משקי בית. החלוקה הגזעית היא: 75% לבנים, 10% אסייתים, 8.1 אפרו-אמריקאים, 0.5% אינדיאנים, 3.3% מגזעים אחרים ו-3.1% משני גזעים או יותר.
הגיל החציוני היה 33.9 שנים. ההכנסה לנפש בעיר היא 38,048$. כ-2.2% מהמשפחות ו-5.8% מהאוכלוסייה היו מתחת לקו העוני.
ספורט.
פריסקו נמצאים מספר מטות של קבוצות ספורט בכירות במטרופולין דאלאס-פורט וורת', וכן כמה קבוצות פועלות בפריסקו עצמה, כמו הטקסס לג'נדס המשחקת בליגת הפיתוח של ה-NBA ומועדון הכדורגל דאלאס מה-MLS שלמרות שמו פועל באצטדיון טויוטה בפריסקו.
אנכילותריום
אנכילותריום (שם מדעי: Ancylotherium; מילולית: "בהמה מאונקלת") הוא סוג נכחד של מפריט פרסה מסוף המיוקן עד תחילת הפליסטוקן.
האנכילותריום הגיע לגובה שני מטרים ושקל 450 קילוגרם. בצורתו דמה לסוס בעל זרועות וטפרים ארוכים כשל עצלן, ודמה לעצלני הקרקע הנכחדים באורח חייו. הוא היה מגושם ואיטי וניזון מעלי עצים.
האנכילותריום חי בסוואנות של אירואסיה ושל דרום ומזרח אפריקה בתקופות המיוקן עד הפליסטוקן. מאובניו נמצאו בחפירות באתיופיה, טנזניה, דרום אפריקה וקניה, אך גם באפגניסטן, טורקיה, יוון וסרביה.
תסמונת וולף-פרקינסון-וויט
תסמונת וולף–פרקינסון–וויט
אמבולותריום
אמבולותריום (שם מדעי: "Embolotherium"; משמעות השם: "בהמת איל-ברזל") הוא סוג של יונק גדול נכחד שהיה קרוב רחוק של הקרנפים אך היה שייך למשפחת הברונתותריומים שנכחדה מסדרת מפריטי הפרסה. מאובניו נמצאו ברחבי מונגוליה.
יצור זה היה גדול ביותר. הוא הגיע לגובה ולמשקל של 2 טונות. הוא מכונה בשמו עקב בליטה שהייתה מעל גולגולתו שנועדה לספוג מהלומות ודמתה לאיל ברזל. על חוטמו הייתה קרן שבניגוד לקרן הקרנף הייתה עשויה עצם והייתה בעלת עיצוב כבד יותר.
יצור זה היה ומגושם ונראה כמו קרנף ענקי ומשוריין. בעבר חשבו שהקרן נועדה לנגיחה ביריבים, אך נראה שעקב היותה של העצם חלולה הם העדיפו להשתמש בה לשם הרתעה ורק כמוצא אחרון לחמו בקרניהם. מטרת הבליטה הגדולה הייתה אולי ליצור הדהוד מריע של הזכר הקורא לנקבות.
זבוב הזית
זבוב הזית (שם מדעי: "Bactrocera oleae") הוא זבוב הפוגע בפירות עצי הזית, ומכאן שמו.
הזבוב הוא מסוג אוכלי-צמחים, שהפגית שלו מתפתחת בתור פרי הזית. זבוב זה נחשב לאחד המזיקים העיקריים לענף גידול הזית.
תפוצתו של הזבוב באזור מדינות אגן הים התיכון ודרום אפריקה. אזורים חמים ולחים הם תנאים אידיאלים להתפתחות הזבוב.
הזבוב עוקץ את הזית ומחדיר ביצית לתוכו. תיתכן עקיצה עקרה בלבד. בתוך כל פרי זית יכולה להתפתח פגית אחת בלבד. הפגית חופרת מחילה בתוך הפרי ולפני התגלמותה היא חופרת מחילה החוצה. לאחר בקיעת הזבוב החדש אל העולם, מתוך הפרי, נותר פצע בולט בצבעים של כחול ושחור על הפרי עצמו.
מצעד למען חיינו
מצעד למען חיינו (באנגלית: March for Our Lives) הייתה הפגנה וצעדת מחאה בהובלת תלמידים, שקראה להגברת הפיקוח על מכירת כלי ירייה והחזקתם, שהתרחשה ב-24 במרץ 2018, בוושינגטון, וב-800 מקומות נוספים במקביל, ברחבי ארצות הברית וברחבי העולם.
ההפגנה אורגנה על ידי תלמידים ממארגון Never Again MSD () בשיתוף פעולה עם ארגון ללא מטרות רווח בשם Everytown for Gun Safety (). ההפגנה פרצה בעקבות אירוע הטבח בתיכון דאגלס, אשר תוארה על ידי כלי התקשורת רבים כנקודת מפנה אפשרית עבור חקיקת פיקוח הנשק בארצות הברית ובכלל זה התיקון השני לחוקת ארצות הברית.
בהפגנה בוושינגטון די סי השתתפו בין 200 אלף לבין 800 אלף איש. בארצות הברית כולה השתתפו בהפגנות 1.2 עד 2 מיליון איש.
בעצרת ליד סנטרל פארק בניו יורק נערכה דקת דומייה לקורבנות הטבח בפארקלנד. המוזיקאי פול מקרטני הגיע להפגין בניו יורק, שם אמר: "אחד החברים הכי טובים שלי נורה לא רחוק מכאן", מקרטני התכוון לג'ון לנון, חברו ללקת הביטלס שנרצח בעיר ב-1980.
דינופליס
דינופליס (שם מדעי: Dinofelis; מילולית: "חתול נורא") הוא סוג של חתול מקבוצת השנחרבים שחי ברחבי אפריקה, אמריקה הצפונית ואירואסיה לפני 5-1.2 מיליון שנה בתקופת הפליוקן עד הפליסטוקן.
יצור זה הגיע לאורך של נמר עד אריה, אך רובם דמו ליגואר, אורכם הגיע ל-70 סנטימטרים ומשקלם ל-120 קילוגרם. מדידות אחרות חישבו שהוא הגיע למשקל מרבי של 87 קילוגרם. היו לו שיניים ארוכות וחזקות שהיו גדולות בהרבה משיני כל החתוליים המודרניים, אך היו קטנות ביחס למינים גדולים כמו הסמילודון. למעשה הוא מזכיר יותר את בני משפחת הנימרווידיים שמכונים "חתולים שנחרבים מזויפים". כפותיו הקדמיות היו חסונות וחזקות יותר מחתולים מודרניים. ייתכן שהיה לו פסים או חברבורות על גופו מאחר שחי ביערות לחים.
יצור זה היה טורף-על גדול שיכול היה לטרוף פרסתנים גדולים, ממותות ומסטודונים צעירים, וכן פרימטים כמו בבונים וכן מהאדם הקדמון מהמינים פרנתרופוס ומיני אדם. במאובן של נקבת אוסטרלופיתקוס אפריקנוס נמצאו סימני נשיכה של הדינופליס שכנראה טרף אותה.
תסמונת וולף פרקינסון וייט
צעדת הנשים על ורסאי